Referat - Bestyrelsesmøde d. 19. juni 2019

Tilstede: Allan, Mette, Marianne, Claus, Mads, Louise, Karen, Christina, Maria P

Ordstyrer: Maria P

Referent: Claus

**1: Kommenterer til sidste referat.**

Ingen Kommentar.

**2: Status på driftsgaranti**

Er sat i gang i Merkur bank, Karen rykker fredag den 28/6, hvis vi ikke har modtaget noget.

**4: Økonomi – status v. Karen Vesti Holm**

Pr. 31.05.2019 har Pedersborg Børnehus et overskud på 256.002 kr. Det er 65.876 kr. bedre end budgetteret, svarende til ca. 35 % bedre. Det skyldes hoved sagligt lavere personale udgifter i form af tilskud fra kommune til støttetimer. Alle andre udgifter holdes flot til det budgetteret.

Pedersborg Børnehus likvide beholdning udgør 31.05.2019 1.610.753 kr. Bemærk at 711.212 kr. er låst på sikringskonto til Sorøkommune.

**5: Legepladsrapport – økonomi 2019, økonomi budget 2020**

Legepladsen blev inspiceret 4 juni. Efter anbefaling fra Rigspolitiet, blev forankring af gynger særlig tjekket.

Påbud – sikkerhedsrisiko meget høj – er udbedret. Overligger i klatrestativ var rådden. Den er fjernet.

Allan har informeret om at legepladsen er meget ”træt” der bør overvejes om brug af midler både i indeværende år og lægges ind i næste års budget til udbedringer.

Allan bruger ekstraudgifter til her og nu udbedringer.

Allan og personalet vil arbejde med nye ideer til legepladsen, så bestyrelsen kan arbejde videre med en større renovering af legepladsen. Der ønskes en legeplads med mindre vedligeholdelse.

**6: Fonde og legater – Udvalg nedsættes**

Maria B og Anna arbejder med muligheden for og søge fonde og legater til renovering af legepladsen.

**7: Pedersborgdagen – deltagelse fra Bestyrelsen**

Maria P og Christina, deltager fra bestyrelsen.

**8: Nyt fra huset – orientering, v. Allan, Marianne og Mette**

Allan

**Brandsyn:** Brandsynet gav anledning til 2 påbud: Sikre fri passage af 2 flugtveje, samt sikre årligt tjek af brandmateriel.

Brandinstruks gennemgået med samtlige medarbejdere. Dette gav anledning til at brandinstruksen skal revideres.

**APV:** Alle medarbejdere har fået udleveret skema til registreringsfasen i APV.

Modellen for vores APV, tager udgangspunkt i en balanceret besvarelse, således, at det ikke kun er problematiske forhold der er i fokus, men der er også et fokus på de ting der fungerer godt.

Databehandling af APV sker i august/september.

**Ny dagtilbudslov:** I sagsfremstilling til seneste Børne- og Undervisningsudvalgsmøde, fremgår det, at der er et krav om at private daginstitutioner skal registrere optaget af børn fra socialt belastede områder.

Ved et meroptag over 30 procent fra denne gruppe, kan det få den konsekvens at privatinstitutionen lukkes.

Der er rettet henvendelse til Sorø Kommune, med henblik på at få fastlagt rammerne for en praksis vedrørende dette.

**Budget 2020:**  Sorø Kommune varsler store besparelser og serviceforringelser på dagtilbudsområdet.

Vores driftstilskud reguleres ud fra en gennemsnitspris på et barn i den kommunale ordning, og det endelige budget, kan derfor få økonomisk konsekvens for vores indtægtsgrundlag fra 2020.

Når det endelige resultat foreligger skal Pedersborg Børnehus, tage stilling til egen økonomi og serviceniveau for 2020.

Mette

**Brobygning:** Der har været holdt møde med Sorø Privatskole omkring brobygning, også med henblik på den tidlige SFO start i 2020.

**Giraffer:** Der holdes afslutning på fredag den 21/06 og i næste uge er der afslutning på stuerne.

**Tidlig SFO:** De fremtidige Giraf afslutninger skal gennemtænkes, da afslutningen i fremtiden vil lægge i marts måned, og man derfor ikke vil kunne være udendørs.

**9: Evt.**

Personal gaver skal bestilles, Maria P, Louise og Mette er på Sagen.

Næste møde er den 19/8, Forplejning Karen

God sommerferie.